Svenskene drømmer om Norge i playoff-duell
– Det hadde vært en fin kamp, sier Lewicki til Aftonbladet. VG+: Slik så de norske spillerne ut sist Norge var i EM Svenskene har ikke noe stort håp om å komme seg direkte til EM-sluttspillet til tross for gårsdagens seier. Russland vant nemlig, som forventet, 2-1 borte mot Moldova og har andreplassen. Skal Sverige komme seg forbi russerne må de slå Moldova hjemme mandag kveld, mens Russland må tape hjemme mot Montenegro. Les også: Zlatan scoret og misset straffe Norwich-spiller Martin Olsson innser at det går mot playoff, men også han ønsker seg Norge som motstander - hvis også Per-Mathias' Høgmos mannskap ender på tredjeplass. – Norge! Jeg har heng mye sammen med noen der. Man blir ekstra trigget når det er motstandere man kjenner, man vil jo absolutt ikke tape da, sier han. Olsson er lagkamerat med Alexander Tettey i Premier League-klubben, og har tidligere delt garderobe med Joshua King i Blackburn. Dersom både Sverige og Norge ender opp med å spille playoff, så er det 50 prosent sjanse for at Sverige møter enten Norge eller Danmark. Av de to motstanderne håper Albin Ekdal på Norge. – Da tar jeg Norge - fordi jeg synes det er et litt dårligere lag, sier Cagliari-spilleren til Aftonbladet. Gjør som Berget - ta en EM-skjeffieDet norske landslaget har fortsatt et håp om å komme seg direkte til sluttspillet i Frankrike neste sommer. Norge spiller mot Malta på Ullevaal stadion i kveld, og Kroatia må vinne sine to gjenstående kamper for å ha mulighet til å ta 2. plassen. Kroatene spiller hjemme mot Bulgaria i kveld, og borte mot Malta tirdag kveld - samtidig som Norge spiller borte mot Italia. Hvis Kroatia vinner begge sine kamper, så må også Norge vinne sine to siste kamper for å holde unna ettersom Kroatia går foran Norge på innbyrdes oppgjør hvis lagene har like mange poeng. Kommentar: Høgmo trodde der andre tvilte - det kan sende Norge til EM Norge kan også komme seg direkte til EM som beste treerlag i kvalifiseringen. Dersom Norge slår Malta og likevel ender på tredjeplass, vil man på treertabellen stå med 13 eller 14 poeng avhengig av resultatet i Italia. Det er mye hvis og dersom samt mange muligheter i en rekke puljer, men slik det ser ut nå må Norge heie på Færøyene mot Romania søndag kveld. Ungarn får 15 poeng dersom de blir gruppe F sin representant på treertabellen, men kan passere Romania i helgen. Og der ligger Norges håp. Les også: Jarstein om landslaget: Det var slappere før Rumenerne vil få bedre målforskjell enn Norge, men oppnår kun 13 poeng på treertabellen med tap mot Færøyene i Torshavn. Bak Spania i gruppe C har både Slovakia og Ukraina 19 poeng – 13 på treertabellen. Ukraina avslutter hjemme mot Spania mens slovakene reiser til Luxembourg. Dersom begge lagene vinner mandag, vil ikke Norge kunne bli beste treer. PS! Det er viktig å merke seg at når treertabellen settes opp, trekkes poengene lagene har tatt mot det dårligste laget i gruppen. I kvalifiseringsgruppe I er det kun fem lag. Det trekkes derfor ikke noen poeng der.
Etter 2-0-seieren mot Liechtenstein i går, håper Malmö-spiller Oscar Lewicki (23) på kamp mot Norge og klubbkollega Jo Inge Berget (25) i de avgjørende playoff-kampene.